
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 213 

19 Μαρτίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του ρυμοτομικού σχεδίου Λάρισας για 
τη διαπλάτυνση τμήματος της οδού Ιωαννίνων και 
απόρριψη της αναγνώρισης αδιεξόδων παρόδων 


σταΟ.Τ. 704, 705, 705 Α . 1 

Τροποποίηση απαιτούμενου πλάτους κοινοχρήστου 
χώρου σε τμήμα οικισμού Φάρσων Δήμου Αργο¬ 
στολιού Ν. Κεφαλονιάς. 2 

Κήρυξη αναδασωτέας έκτασης εμβαδού 3.238,89 τ.μ. 
στη θέση «Σκαμνός» Περιφέρειας Δήμου Αράχω- 
βας Ν. Βοιωτίας. 3 


ΑΠΟΦΑΣΕΙ Σ 

Αριθ. 119 (1) 

Τροποποίηση του ρυμοτομικού σχεδίου Λάρισας για τη 
διαπλάτυνση τμήματος της οδού Ιωαννίνων και απόρ¬ 
ριψη της αναγνώρισης αδιεξόδων παρόδων στα Ο.Τ. 
704, 705, 705 Α . 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 3 και 70 του Ν.Δ. της 17-7- 
1923 (ΦΕΚ 228/Α) «Περί σχεδίων πόλεων κ.λ.π.» όπως 
τροποποιήθηκε και συμπληρώθηκε μεταγενέστερα. 

2. Τις διατάξεις του άρθρου 29 του Ν. 2831/2000 (ΦΕΚ 
140/Α) «Περί τροποποίησης του Γ.Ο.Κ. (Ν. 1577/85) και 
άλλων διατάξεων». 

3. Την Απόφαση 811/89 του Ν. Λάρισας (ΦΕΚ 183/Δ) με 
την οποία αναθεωρήθηκε το ρυμοτομικό σχέδιο Λάρισας. 

4. Τις διατάξεις των άρθρων 6 (παρ. 1) ,7,8 και 9 του Ν. 
1577/85 (ΦΕΚ 210/Α) «Γενικός Οικοδομικός Κανονισμός» 
όπως τροποποιήθηκε μέχρι σήμερα. 

5. Την Απόφαση 613/01 του Δημοτικού Συμβουλίου Λά¬ 
ρισας. 

6. Τη θετική Γνωμοδότηση 15/2/12-2-2002 του Περιφε¬ 
ρειακού Συμβουλίου Χωροταξίας Οικισμού και Περιβάλ¬ 
λοντος της ΔΙ.ΠΕ.Χ.Ω. Θεσσαλίας. 


7. Τις διατάξεις του Ν. 2503/30-5-1997 (ΦΕΚ 107/Α). 

8. Το γεγονός ότι από τις κανονιστικές διατάξεις αυτής 
της Απόφασης δεν προκαλείται δαπάνη σε βάρος του 
Κρατικού Προϋπολογισμού και του οικείου Δήμου, και 
επειδή: 

1) Με την προτεινόμενη διαπλάτυνση της οδού Ιωαννί¬ 
νων στη θέση που προβλεπόταν από το Π.Δ της 4-1-79 
(ΦΕΚ 121 /Δ) η οποία άλλωστε είναι σύμφωνη και με τη δια¬ 
μορφωμένη επίτου εδάφους κατάσταση, προκαλείται αύ¬ 
ξηση των κοινοχρήστων χώρων και βελτίωση του πολεο- 
δομικού σχεδιασμού. 

2) Κατά πάγια νομολογία οι πολεοδομικές ρυθμίσεις 
πρέπει να στηρίζονται σε κριτήρια πολεοδομικά και ειδι¬ 
κότερα η δημιουργία πεζοδρόμων πρέπει να υπαγορεύε¬ 
ται από πολεοδομικούς λόγους που κατατείνουν στη βελ¬ 
τίωση του οικιστικού περιβάλλοντος και όχι από λόγους 
που συνδέονται με την εξυπηρέτηση των συμφερόντων 
των παρόδιων ιδιοκτησιών. 

3) Εν προκειμένω δεν προκύπτουν οι κυκλοφοριακοί ή 
πολεοδομικοί λόγοι που υπαγορεύουν τη δημιουργία 
αδιεξόδων πεζοδρόμων. Αντιθέτως από τα στοιχεία που 
συνοδεύουν το σχέδιο προκύπτει ότι η προτεινόμενη 
ρύθμιση αποσκοπεί προεχόντως στην εξασφάλιση δυνα¬ 
τότητας δομήσεως τυφλών οικοπέδων, αποφασίζουμε: 

1) Εγκρίνουμε την τροποποίηση του ρυμοτομικού σχε¬ 
δίου Λάρισας για τη διαπλάτυνση τμήματος της οδού Ιω¬ 
αννίνων στα όρια που προβλεπόταν από το Π.Δ. 4.1.79 
(ΦΕΚ 121/Δ), όπως φαίνεται στοτοπογραφικό διάγραμμα 
σε κλίμακα 1:500 που συνοδεύει την Απόφαση αυτή. 

2) Δεν εγκρίνουμε την τροποποίηση στα Ο.Τ. 704, 705 
και 705 Α για αναγνώριση υφισταμένων παρόδων. 

Η ισχύς της Απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Κατά της Απόφασης αυτής μπορεί να ασκηθεί ειδική 
προσφυγή ενώπιον του Υπουργού ΠΕΧΩΔΕ σύμφωνα με 
τις διατάξεις των άρθρων 8 του Ν. 3200/55 (ΦΕΚ97/Α) και 
66 παρ. 4 του Ν. 1622/86 (ΦΕΚ92/Α). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 19 Φεβρουάριου 2002 

Ο Γενικός Γραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

Αριθ. 557 (2) 

Τροποποίηση απαιτούμενου πλάτους κοινοχρήστου χώ¬ 
ρου σε τμήμα οικισμού Φάρσων Δήμου Αργοστολιού 
Ν. Κεφαλονιάς. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1) Τις διατάξεις του Ν. 2503/97 ΦΕΚ 107 Α'«περί διοίκη¬ 
σης οργάνωσης κ.λ.π. της περιφέρειας κ.λ.π. 

2) Τις διατάξεις του Π. Δ/τος 51/6-3-87 ΦΕΚ 26 Α' «περί 
καθορισμού των περιφερειών της χώρας κ.λ.π.» 

3) Το Π.Δ. της 24.4.85 (ΦΕΚ 181 Δ/3-5-85) περί τρόπου 
καθορισμού ορίων οικισμών της χώρας μέχρι 2000 κατοί¬ 
κους, κατηγορίες αυτών και καθορισμός όρων και περιο¬ 
ρισμών δόμησης τους καθώς και τα τροποποιητικά αυτού 
Διατάγματα και ειδικότερα το άρθρο 6 παρ. 3. 

4) Το άρθρο 29 του Ν. 2831/2000 και την αριθ. 32737/ 
8697/1-12-2000 (84/2000 διευκρινιστική εγκύκλιο) του 
Υπουργού ΠΕ.ΧΩ.Δ.Ε. περί αρμοδιοτήτων πολεοδομικού 
σχεδιασμού. 

5) Την αριθ. 3374/86 (ΦΕΚ 1242Δ/86) απόφαση Νομάρ¬ 
χη Κεφαλονιάς όπως τροποποιήθηκε με την αριθ. 112/92 
(ΦΕΚ 128Δ/92) απόφαση Νομάρχη Κεφαλονιάς για τρο¬ 
ποποίηση ορίων, όρων και περιορισμών δόμησης στον οι¬ 
κισμό Φάρσα. 

6) Την αριθ. 920/86 απόφαση Νομάρχη για την κατηγο- 
ριοποίησητων οικισμών του Ν. Κεφαλονιάς. 

7) Το από 30-3-01 αίτημα της Τοπικής Επιτροπής Δημ. 
Διαμ. Φαρσών. 

8) Την από 20-7-01 εισήγηση της Δ/νσης Πολεοδομίας 
και Περιβάλλοντος Κεφ/νιάς. 

9) Την με αρ. 75724/151/30-12-83 ΦΕΚ 767Β Κοινή Υπουρ¬ 
γική Απόφαση για την «κωδικοποίηση συμπλήρωση συλλο¬ 


γικών οργάνων κλπ» όπως αυτή τροποποιήθηκε με την Κοι¬ 
νή Υπουργική Απόφαση 81960/2578/14-12-89. 

10) Την θετική γνωμοδότηση του Περιφερειακού Συμ¬ 
βουλίου ΧΟΠ της Περιφέρειας Ιόνιων Νησιών, που διατυ¬ 
πώθηκε στο πρακτικό 4 θέμα 3ο της συνεδρίασης της 10- 
12 - 01 . 

11) Το γεγονός ότι με την παρούσα απόφαση δεν προ- 
καλείται οικονομική επιβάρυνση για το Δημόσιο, αποφα¬ 
σίζουμε: 

1) Τροποποιούμε το απαιτούμενο πλάτος των κοινό¬ 
χρηστων από 4 μ. σε 5 μ. στην περιοχή του οικισμού Φάρ¬ 
σα Δ. Αργοστολιού Ν. Κεφαλονιάς που οριοθετείται από 
τα σημεία 2,18,19, 20, 21, 22, 23, 24, 25,12,11,10, 9, 8, 7, 
6, 5,4, 3, 2, και 31,30, 29, 28, 27, 26, 13, 14, 31, όπως φαί¬ 
νονται στο συνοδευτικό της παρούσας απόφασης από¬ 
σπασμα χάρτη, σε κλίμακα 1:5000 που αποτελεί αναπό¬ 
σπαστο μέρος αυτής. 

Οι λόγοι που επιβάλουν την αύξηση του πλάτους είναι η 
αύξηση των σημερινών αναγκών κυκλοφορίας λόγω της 
μεγάλης ανοικοδόμησης στην περιοχή που οριοθετείται 
από τα αναφερόμενα σημεία. 

2) Κατά τα λοιπά ισχύει η 112/17-1-92ΦΕΚ 128Δ//92 
απόφαση Νομάρχη Κεφαλονιάς για τροποποίηση ορίων 
και περιορισμών δόμησης του οικισμού Φάρσων 
Κεφ/νιάς. 

3) Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 11 Φεβρουάριου 2002 

Η Γενική Γραμματέας Περιφέρειας 
ΑΝΑΣΤΑΣΙΑ ΚΑΝΕΛΛΟΠΟΥΛΟΥ 


ΝΟΜΟΣ 

Οικισμός 

Αριθ. 199 (3) 

Κήρυξη αναδασωτέας έκτασης εμβαδού 3.238,89 τ.μ. 

στη θέση «Σκαμνός» Περιφερείας Δήμου Αράχωβας 

Ν. Βοιωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις 

α. Του άρθρου 117 παρ. 3 του Συντάγματος της Χώρας. 

β. Του Ν. 3200/55 «Περί Διοικητικής Αποκεντρώσεως». 

γ. Των άρθρων 38 παραγ.1 & 2,και 41 παρ. 1 του Ν. 
998/79 «Περί προστασίας των δασών και των δασικών 
εκτάσεων της Χώρας». 

γ. Του άρθρου 12 παρ. 2 του Ν. 2040/92 «Ρύθμιση θε¬ 
μάτων αρμοδιότητας Υπουργείου Γεωργίας κλπ». 

δ. Του Ν. 2503/97 Διοίκηση, οργάνωση, στελέχωσητης 
Περιφέρειας. 

2. Τις υπ’ αρθ .160417/1180/8-7-80 & 182447/3049/24-9- 
80 δ/γές Υπ. Γεωργίας. 

3. Την υπ’ αριθ. 6747/29-9-97 (ΦΕΚ 242/Β/98) απόφαση 
του Γενικού Γραμ. Περιφ. Στερεός Ελλάδας «Μεταβίβαση 
αρμοδιοτήτων στους Προϊσταμένους των Δασικών Υπη¬ 
ρεσιών». 

4. Την υπ’ αριθ. 452/11-2-2002 πρόταση του Δασαρχεί¬ 
ου Λιβαδειάς για κήρυξη ως αναδασωτέας δημόσιας δα¬ 
σικής έκτασης εμβαδού Ε= 3.238,89 τ.μ. που βρίσκεται 
εντός του πυρήνα Εθνικού Δρυμού Παρνασσού στη θέση 
«Σκαμνός», περιφερείας του Δήμου Αράχωβας, η οποία 
καλυπτόταν από δασική βλάστηση και τμήμα της οποίας 
εκχερσώθηκε και καταλήφθηκε από τον Γεώργιο Σιμαρέ- 
ση του Ανδρέα κάτοικο Αράχωβας με απώτερο σκοπό την 
αλλαγή χρήσης της έκτασης, αποφασίζουμε: 


Κηρύσσουμε αναδασωτέα, με σκοπό την διατήρηση 
του χαρακτήρα, την προστασία και την αποκατάσταση 
της δασικής βλάστησης, με φυσική ή τεχνική αναγέννη¬ 
ση, τη δημόσια δασική έκταση εμβαδού Ε= 3.238,89 τ.μ. 
που βρίσκεται εντός πυρήνα Εθνικού Δρυμού Παρνασ¬ 
σού στη θέση «Σκαμνός», Δήμου Αράχωβας, τμήμα της 
οποίας εκχερσώθηκε και καταλήφθηκε παράνομα από 
τον Γεώργιο Σιμαρέση του Ανδρέα κάτοικος Αράχωβας. 

Η παραπάνω αναδασωτέα έκταση προσδιορίζεται από 
τα στοιχεία: ( Α-Β-Γ-Δ-Ε-Ζ-Η-Θ-ΓΚ-Α) και απεικονίζεται 
στο συνημμένο τοπογραφικό διάγραμμα με κλίμακα 1 : 
800 που αποτελεί αναπόσπαστο μέρος της απόφασης αυ¬ 
τής, και έχει όρια: 

-ΒΟΡΕΙΑ Με δημόσια δασική έκταση (Πυρήνας Εθνικού 
Δρυμού Παρνασσού) 

-ΝΟΤΙΑ Με επαρχιακή οδό Επταλόφου -Αράχωβας. 
-ΑΝΑΤΟΛΙΚΑ Με δημόσια δασική έκταση (Πυρήνας 
Εθνικού Δρυμού Παρνασσού) 

-ΔΥΤΙΚΑ Με δημόσια δασική έκταση (Πυρήνας Εθνικού 
Δρυμού Παρνασσού) και πέραν αυτής αγροτοδασικό 
δρόμο. 

Η απόφαση αυτή ισχύει από της κοινοποιήσεώς της αρ- 
μοδίως (άρθρο 41 Νόμου 998/79) και προ της δημοσιεύ- 
σεώς της στην Εφημερίδα της Κυβερνήσεως (αρθρ. 37 Ν. 
3200/55). 

Από τις διατάξεις αυτής της απόφασης δεν προκαλειται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 15 Φεβρουάριου 2002 

Με εντολή Γενικού Γραμματέα Περιφέρειας 
Ο Διευθυντής Δασών 
ΗΛΙΑΣ ΚΑΠΡΑΛΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























